cyanic-selkie/wikianc huggingface dataset:
Walthère Dewé
De Walthère Dewé war vu Beruff Ingenieur, Direkter vun den Télégraphes et téléphones zu Léck,an de Grënner a Chef vun zwéi grousse Spionage- a Resistenzreseauen an der Belsch, an zwar La Dame blanche vun 1916 un, an de Reseau Clarence vun 1940 un. Hie gouf 1944 bei enger Missioun vun engem däitschen Offizéier erschoss.
Lucy spillt um Späicher mam Däiwel
Bandgeschicht
D'Grupp gouf 2010 gegrënnt. All hir Lidder ware Lidder vun de Beatles, deenen hir Texter si op Lëtzebuergesch iwwersat hunn: aus Please, Please Me ass Wann ech gelift bied mech un ginn; A Hard Day's Night ass En haarden Dag; a Lucy in the Sky With Diamonds heescht Lucy spillt um Späicher mam Däiwel.
Walthère Dewé
De Walthère Dewé war de Koseng vum Dieudonné Lambrecht, e Lécker Resistenzler am Éischte Weltkrich. Hien huet deem seng Nofolleg iwwerholl wéi deen am Abrëll 1916 vun den Däitsche festgeholl, an, an der Chartreuse zu Léck erschoss gi war.
De 16. Januar 1994, gouf um Eck vun der Rue Walthère Dewé an der Rue de Fraisiers um Thier-à-Liège e Bam geplanzt an eng Plack ageweit déi un de grousse Resistenzler erënneren. Déi Plack an de Bam hunn an der Tëschenzäit d'Plaz gewiesselt a stinn elo an der Mëtt vun engem Rond-point eng 150 Meter südlech vun der Kierch.
Lucy spillt um Späicher mam Däiwel
Bandgeschicht
L.S.D. waren ënner anerem op der Fête de la musique zu Gréiwemaacher (2013) an zu Diddeleng (2014), um Food for Your Senses (2013) an um Water-Art Festival (2012) opgetrueden.
No 2015 huet een näischt neies méi vun der Grupp héieren.
Karsamschdeg
Karsamschdeg ass de Schluss vun der Faaschtenzäit. Op verschiddene Plaze gëtt en och Ouschtersamschdeg genannt, well ee sech op deem Dag op dat tatsächlecht Fest Ouschteren virbereet. Mat der Ouschternuecht fänkt d'Ouschterzäit un, déi 7 Woche bis Péngschten dauert. An där Zäit brenne wärend all Mass d'Ouschterkäerzen.
Baussent der Kierch huet de Karsamschdeg keng grouss Bedeitung. An der Kierch steet en awer fir den Iwwergank tëscht der Däischtert an der Lut. Um Karsamschdeg gëtt un d'Rou geduecht an op d'Operstéiung gewaart.
Generell ginn a kathoulesche Géigenden op Karsamschdeg keng Sakramenter gefeiert. Um Karsamschdeg ginn d'Dafwaasser an d'Ouschterkäerz geweit. D'Dafwaasser gëtt fir déi klassesch Daf un Ouschtersonndeg benotzt an d'Käerz symboliséiert d'Operstéiung vu Jesus als Liicht vun der Welt.
Albert Camus
Wierk
Appendices.
Les justes - L'homme révolté - Actuelles II - Chroniques 1948-1953 - Les esprits - La dévotion à la croix - L'été - Un cas intéressant - La chute - Requiem pour une nonne.
Appendices: textes et documents.
Articles, préfaces, conférences (1949-1956).
Écrits posthumes: Textes épars (1949-1956).
Les silences de Paris - Orgueil.
Am Band IV (2008) sti follgend Wierker:
Articles, préfaces, conférences (1957-1959).
Écrits posthumes: Textes épars (1957-1959).
La postérité du soleil - Le premier homme.
Carnets 1949-1959.
Supplément: Articles divers - Écrits posthumes.
Discours de Suède - L'envers et l'endroit - Noces - L'étranger - Le mythe de Sisyphe - Caligula - Le malentendu - Lettres à un ami allemand - La peste - L'état de siège - Les justes - L ' homme révolté - L'été - La chute - L'exil et le royaume - L'artiste et son temps - Le premier homme
Val-Maravel
Val-Maravel ass 1972 beim Regruppement vun de fréiere Gemengen Fourcinet, La Bâtie-Crémezin, a Le Pilhon entstanen.
Luc Kintzinger
De Luc Kintzinger ass e lëtzebuergeschen Handballspiller.
1966 war de Kintzinger fir d'éischt am Kader vun der lëtzebuergescher Härenhandballnationalekipp. Hien huet 69-mol an der Nationalekipp gespillt, an dobäi 295 Goler geschoss.
David Lynch
Den David Keith Lynch, gebuer den 20. Januar 1946 zu Missoula, am Montana, ass e US-amerikanesche Kënschtler, dee virun allem fir seng Filmer bekannt ass, ma och als Produzent, Dréibuchauteur, Schauspiller, Moler, Fotograf, Designer a Komponist aktiv ass.
Spillfilmer
Ausserdeem huet hien eng Rëtsch Kuerzfilmer an Dokumentarfilmer gedréint, sou wéi och Televisiounsserien an deen een oder anere Videoclip.
Roland Karpen
De Roland Karpen, gebuer de 5. Juni 1953 a gestuerwen de 26. Juni 2016, war e lëtzebuergeschen Handballspiller.
1970 war de Karpen fir d'éischt am Kader vun der lëtzebuergescher Härenhandballnationalekipp. Hien huet bis 1981 46-mol an der Nationalekipp gespillt, an dobäi 202 Goler geschoss. Nëmmen de Frank Link (245), den Daniel Ley (220), de Jeff Decker (239) an de Christian Bock (203) hunn der méi geschoss.
No senger Spillercarrière war hie vun 1975 bis 1982 Trainer vum HC Standard. Duerno war hie bis zu senger Pensioun Turnprofesser am Lycée Technique Michel Lucius an am Lycée Aline Mayrisch.
Francofolies
D'Francofolies sinn eng Rei Museksfestivallen a verschiddene Stied, bei deenen haaptsächlech franséisch a franséischsproocheg Kënschtler optrieden. Zënter 2018 gëtt et eng Editioun zu Esch-Uelzecht.
Geschicht
De Festival gouf 1985 zu La Rochelle vum Jean-Louis Foulquier an d'Liewe geruff, als Hommage un déi franséisch Musek. Zënterhier gëtt en all Joer iwwer fënnef Deeg organiséiert. En zitt all Joer ronn 150.000 Leit un.
Radar (Verkéier)
Mat Radar bezeechent een ëmgangssproochlech en Apparat dee gebraucht gëtt fir Verstéiss vun de Verkéiersreegelen op der ëffentlecher Strooss festzestellen.
Alphonse Eichhorn
Alphonse Eichhorn ass den Numm vun:
Francofolies
Geschicht
1989 gouf de Festival fir d'éischte Kéier zu Montréal organiséiert, zwee Joer méi spéit zu Blagoewgrad a Bulgarien an 1994 dunn och nach zu Spa. Zënter 2017 gëtt et de Festival och op den Insele La Réunion an Nouvelle-Calédonie, and zënter 2018 zu Esch-Uelzecht. Zesumme bilden all déi Festivallen d'Konfederatioun vun de Francofolies.
Kierch Mäerzeg
D'Kierch vu Mäerzeg ass eng kathoulesch Kierch déi zur Par Ettelbréck Saints-Pierre-et-Paul, zum Dekanat Zentrum an zu der Gemeng Mäerzeg gehéiert.
Radar (Verkéier)
Dës Apparate funktionéiere gemenkerhand op Basis vun der Radar-Technik mat där duerch den Doppler-Effekt d'Vitess vun engem Gefier dat a Beweegung ass, gemooss gëtt. Eng méi rezent Technik ass d'laserbaséiert LIDAR-Technologie ( Light Detection and Ranging) bei där de Sensor am Miessapparat op engem Laserscanner baséiert deen d'Strooss an enger héijer Opléisung a mat enger héijer Frequenz oftaascht. Doduerch kann de Miessapparat d'Gefierer an engem Beräich vun 10 bis 75 Meter erfaassen an och verfollegen. Am Miessberäich dee bei 20 bis 50 Meter läit, gëtt d'Vitess vun de Gefierer berechent.
Kierch Mäerzeg
De Patréiner vun der Kierch ass den hellege Stephanus (Étienne), deem säi Fest de 26. Dezember gefeiert gëtt.
Radar (Verkéier)
Situatioun zu Lëtzebuerg
Zu Lëtzebuerg gëtt d'Vitess an d'Flicht fir bei enger rouder Luucht stoen ze bleiwen deels mat automatesche Radaren iwwerwaacht.
Francofolies
Geschicht
Donieft gouf et och kuerzlieweg aner Ausgaben an anere Länner, dorënner zu Berlin, Buenos Aires, Santiago de Chile, Kinshasa a Genève.
Kierch Mäerzeg
D'Kierch steet op der Kräizung vun der Haaptstrooss (Rue Principale), der, mat der Strooss Floetz. Nieft der Kierch ass de Kierfecht ugeluecht.
Radar (Verkéier)
Vitess
Zanter Mäerz respektiv Mee 2016 gëtt de System vun der automatescher Vitessiwwerwaachung an enger stationärer a mobiller Variant zu Lëtzebuerg agesat,. Dobäi gëtt automatesch de Proprietär vum Gefier ugeschriwwe wann déi erlaabt Vitess inklusiv Toleranz iwwerschratt ass. Agesat gëtt haaptsächlech de PoliScan speed um Produzent Vitronic vu Wiesbaden.
Kierch Mäerzeg
Zur fréierer Par Uewermäerzeg gehéieren ausser der Parkierch vu Mäerzeg och nach d'Kapell vu Mäerzeg an d'Nikloskapell zu Méchelbuch.
Radar (Verkéier)
Punktuelle Radar
Déi stationär Systemer déi d'Vitess punktuell moossen, sinn op follgende Plazen installéiert: De Radar deen op der N11 kuerz viru Gonnereng stoung, ass de 15. Juni 2020 mat engem Streckeradar ersat ginn.
Kierch Mäerzeg
Klacken
An der Kierch vu Mäerzeg hänke véier Klacken, déi an den Téin Si Sol#, Fa#, Mi\flat, och h' gis' fis' dis' genannt, lauden.
Radar (Verkéier)
=
Infraktiounen op de punktuelle Radare vun 2016 bis 2020 ====== An den éischte 6 Méint, nodeem s'a Betrib goungen, goufen am Ganzen 168.345 Infraktioune festgestallt.
Fourcinet
Fourcinet ass eng fréier franséisch Gemeng am Departement Drôme an der Regioun Auvergne-Rhône-Alpes.
Se gouf 1972 mat de Gemenge La Bâtie-Crémezin, a Le Pilhon an der Gemeng Val-Maravel regruppéiert.
Radar (Verkéier)
=
Am Joer 2017 - dat éischt, iwwer dat et komplett Zuele gëtt - goufen 12,5 Milliounen Euro duerch d'Radaren ageholl: 233.000 Avertissement-taxéen à 49€ a 7000-mol waren 145€ an zwéi Punkte fort.
No dräi Joer Betrib, am Mäerz 2019, goufen am Ganze bal 800.000-mol Chauffeure geblëtzt, déi ze séier ënnerwee waren. Bis Dezember 2020 hunn all d'Radaren zesummen 961.615-mol geblëtzt. 97% vun de Chauffeure ware liicht ze séier an hu missen 49€ Strof bezuelen. 3.657-mol huet et sech ëm e schwéiere Verstouss gehandelt, et hu missen 145€ bezuelt ginn an zousätzlech 2 Punkten um Punktefürerschäin. 520-mol war et en délit de grande vitesse. D'Zuel vun de Verkéiersdoudegen ass zanter hir erof gaangen a louch dräimol ënner 30 Persounen pro Joer: 2016: 32; 2017: 25; 2018: 36; 2019: 22; 2020: 26.
Streckeradar
Zanter dem 15. Juni 2020 steet op der N11 tëscht dem Waldhaff a Gonnereng e sougenannte Streckeradar. Entgéint dem normale Radar, rechent dëse Modell d'mëttel Vitess déi vum Gefier op der ronn 3,8 km-laanger Streck gefuer gouf. De System erfaasst d'Gefier mat der Plackennummer wann et an den Tronçon erafiert, an eng zweet Kéier wann et nees erausfiert. De System rechent dann d'mëttel Vitess déi gefuer gouf. Gouf déi erlaabt Vitess agehalen, ginn d'Donnéeë geläscht, am anere Fall gëtt d'Gefier fotograféiert an de Besëtzer kritt - wéi beim normale Radar - en Avertissement taxé geschéckt. Iwwer déi éischt fënnef Deeg hat de Streckeradar 121 Infraktioune festgehalen. Vu Januar 2022 bis Juli 2022 goufen am Tunnel Markusbierg 45.489 Verstéiss festgestallt, wouvun der 35.095 vun Automobiliste waren, deenen hiert Gefier net zu Lëtzebuerg ugemellt war.
Mobille Radar
Zu de mobille Radaren zielen déi, déi an engem banaliséierten Auto agebaut sinn oder déi als Unhänger laanscht d'Strooss opgestallt ginn.
Mobil Radare kënnen z. B. an engem Schantjen opgestallt ginn. Op der A4 stoung sou e mobille Chantiers-Radar vum 5. bis den 13. Mäerz 2019 an huet am ganzen 12.546 Infraktioune festgestallt. Doropshi goufen 10.279 Avertissement-taxéë vun 49 Euro an der 1.465 vun 145 Euro ausgestallt. Doriwwer eraus goufen och nach 802 Délits de grande vitesse festgestallt.
Policekontroll
Bei Kontrollen déi d'Police mécht a bei deenen d'Automobilisten ugehalen an direkt protokolléiert ginn, gëtt d'Vitess gemenkerhand mat de sougenannte Radar-Spektive gemooss.
Rout-Luucht
Zanter dem 23. Juli 2021 ass an der Stad den éischte Rout-Luucht-Radar um Boulevard de la Foire bei der Stäreplaz am Asaz. E kontrolléiert iwwer déi véier Spueren déi et do gëtt, ob d'Chauffere bei Rout stoe bleiwen an awer och ob se d'Vitess anhalen.
Am éischte Mount nodeem en a Betrib war, goufen 1.058 Verstéiss festgestallt: 582 Chaufferen sinn net bei Rout stoe bliwwen a 476 waren der ze séier ënnerwee. Bei 36 Automobilisten waren et déi 2 Infraktiounen zesummen.
Am Juni 2022 installéiert, „blëtzen“ esou Apparater zanter dem 1. Dezember 2022 och zu Hollerech an der Géigend vum Campus Geesseknäppchen.
Francofolies
Editioun 2018
Déi éischt Editioun vun den Escher Francofolies war de 6. bis den 8. September 2018. Et war eng kleng Testeditioun, mat engem ausverkaafte Concert vum franséische Sänger Julien Clerc (an dem Julien Arpetti als Opener) am Escher Theater. De Concert vun der franséischer Rockband Shaka Ponk (mat Versus You a Mat Bastard als Opener) an der Rockhal gouf wéinst engem Accident ofgesot. En "Open Stage" op der Gemengeplaz huet wéineg Leit ugezunn, well zur selwechter Zäit och den Escher Kulturlaf war. Nëmme beim Ofschlossconcert vu Seed to Tree waren dunn awer nach ronn 300 Zuschauer present.
Ain (Floss)
Den Ain ass e Floss a Frankräich, deen an de Regioune Bourgogne-Franche-Comté an Auvergne-Rhône-Alpes queesch duerch d'Departementer Jura an Ain leeft, deem en den Numm ginn huet.
Geographie
Den Ain entspréngt an enger Karstquell am franséische Jura, op der Gemengegrenz vu Conte an Nozeroy, op enger Héicht vun ca. 680 m. Jee nodeem kënnen do bis zu 60.000 l/s erauslafen (z. B. no engem staarke Schluet oder wann de Schnéi schmëlzt, et kann awer och sinn, datt guer näischt erauskënnt.
Den Ain leeft a südsüdwestlecher Richtung, an engem déif ageschniddenen Dall vum Jura, an hëlt eng jett Baachen a Flëss sop. Bei Syam gëtt en abrupt a Richtung Nordwest deviéiert a leeft dann, hanner Champagnole an en Héichdall vun enger 20 Kilometer Längt nees a seng ursprénglech Richtung, andeems e Meandere mécht. Südwestlech vu Poncin leeft den Ain aus senger Schlucht eraus, weider duerch en hiwwelegen Terrain a Richtung Rhône. An dee leeft en da vu riets, no enger Gesamtstreck vun 190 km, um Territoire vun der Gemeng Saint-Maurice-de-Gourdans (ca. 40 km viru Lyon).
Op sengem Laf gëtt den Ain 15-mol gestaut, primär fir Energie ze produzéieren, ma och, fir de Laf ze regléieren. D'Talspär vu Vouglans ass eng vun de gréissten dovun.
Jean-Pierre Mockel
De Jean-Pierre Mockel, gestuerwen den 30. September 1942 zu Klengbetten am Alter vun 58 Joer, war e lëtzebuergeschen Eisebunner a Politiker vun der Aarbechterpartei.
Hie war Member vum Schäfferot vun der Gemeng Stengefort, an Deputéierten an der Chamber.
Francofolies
Ofgesoten Editioun 2020
Eng zweet Editioun war fir de Juni 2020 geplangt, mee gouf wéinst der COVID-19-Pandemie zu Lëtzebuerg ofgesot.
Editioun 2021
Déi zweet Editioun war du vum 11. bis zum 13. Juni 2021, mat der Haaptbün um Gaalgebierg. E puer Concerte waren och am Escher Theater an an der Kulturfabrik. Ënner anerem déi franséisch Kënschtler Philippe Katerine, Camélia Jordana, Feu! Chatterton, Yseult, Sébastien Tellier, Hervé, P.R2B a Terrenoire sinn opgetrueden. Donieft waren och d'Schwäizerin Chilla, de Belsch David Numwami a Meskerem Mees an d'Lëtzebuerger Ryvage, Napoleon Gold, Nicool an Chaild dobäi.
Editioun 2022
Tëscht dem 8. an dem 12. Juni 2022 war déi drëtt Ausgab vun den Escher Francofolies. De Festival huet sech am Kader vun Esch 2022 ofgespillt. Nieft dem Gaalgebierg, dem Escher Theater an der Kulturfabrik ware fir d'éischte Kéier och Evenementer am Zentrum L'Arche zu Villerupt. 15.000 Zuschauer waren 2022 dobäi.
Diffus interstellar Bänner
Diffus interstellar Bänner, (engl.: Diffuse Interstellar Bands; ofgekierzt DIBs) sinn Absorptiounsbänner vun astronomeschen Objeten, déi zum interstellare Medium gehéieren.
Francofolies
Editioun 2022
Follgend Kënschtler sinn opgetrueden:
Diffus interstellar Bänner
Diffus interstellar Bänner ginn am noen Infrarout, am Beräich vun der Ultraviolettstralung an am Opteschen nogewisen. Dat bekanntst Band läit bei 4430 Angström mat enger Breet vun 20 Å, enger Déift vu 15 Prozent géintiwwer dem Kontinuum an enger equivalenter Breet vun 3 Å. Weider staark Bänner leie bei 4765, 4880, 5780, 5800, 6180 a 6280 Å. En ettlech Bänner erstrecke sech iwwer Breete vu bis zu 200 Å mat enger ganz klenger Absorptiounsdéift. D'Equivalentbreete vun diffusen interstellare Bänner si mat der interstellarer Extinktioun korreléiert (awer net streng).
Déi diffus interstellar Bänner gi mat festen Deelercher mat engem Duerchmiesser an der Gréisst vun der beaflosster elektromagnéitescher Stralung a Verbindung bruecht. Dobäi handelt et sech warscheinlech ëm Stëbsdeelercher, déi haaptsächlech aus polycycleschen aromatesche Kuelewaasserstoffer, Buckminster-Fulleren a Silikater zesummegesat sinn.
Francofolies
Editioun 2023
Déi véiert Editioun war tëscht dem 8. an dem 11. Juni 2023. Ronn 25.000 Persoune waren am Public, dovu koum d'Hallschent aus Frankräich.
De Festival krut de Label "Green Events" vum Ëmweltministère.
Schëld E, 24d
Am Lëtzebuerger Code de la Route gëllt d'Bezeechnung Schëld E,24d fir e Kegel deen déi viischt oder säitlech Ofgrennzung vun engem Schantjen uweist; et gehéiert zu den Hiwäisschëlter.
Originaltext aus dem Code de la Route:
'24d. Balise' – Le signal E,24d indique les délimitations frontales ou latérales d'un chantier.
CR365
Den CR365 ass e Chemin repris am Kanton Iechternach a geet vun Altréier an nërdlecher Richtung bis op Präiteler.
The Animal
The Animal ass en US-amerikanesche Film vum Luke Greenfield aus dem Joer 2001 no enger Geschicht vum Tom Brady.
Accinauto
Als Accinauto ass e Gebai op der Gare an der Stad Lëtzebuerg, um Eck vun der Épernay-Strooss an der Garer Plaz, bekannt.
Historesches
D'Firma Accinauto gouf 1922 gegrënnt a war e Grossist deen Ersatzdeeler fir Vëloen an Autoen an Handwierksgeschier verkaaft huet. Ier se sech op der Gare niddergelooss hat, hat d'Firma hir Adress um Boulevard F. D. Roosevelt (deemools Boulevard du Viaduc).
Gebai
D′Gebai gouf vum Architekt Michel Wolff an de Joren 1948/1949 op dem fréiere Site vun der Firma A. Berl et Compagnie gebaut a war vun 1950 un d′Geschäftshaus der Firma Accinauto S.A..
Iwwer de Geschäftsraim déi um Rez-de-chaussée an um Entresol waren, waren déi sechs Stäck driwwer als Wunnengen ageriicht.
Wann der Firma hire Slogan "Tout pour tout ce qui roule et tourne" hautdesdaags net méi op der Fassad drop ass, sou konnten awer déi zwéin Tounrelieffer vum Auguste Trémont op den zwou Säite vum Agank bis haut erhale ginn. Se weisen d'Opbléie vun der Lëtzebuerger Économie, der Stolindustrie an awer och den Tourissem.
Nodeems d′Firma Accinauto ëm 1983/84 mat hiren Aktivitéiten op der Gare opgehalen hat, gouf d'Gebai vum Staat fir d'Lëtzebuerger Post kaaft. No Ëmbaute duerch den Architektebüro Perry Weber zesumme mam Architekt Jim Clemes huet d′Post vun 1995 un eng Teleboutique dran installéiert; an den ieweschte Stäck si Büroen. Vun der Teleboutique kënnt een och an de PostMusée, deen do am Keller amenagéiert ass.
Den 9. September 2015 gouf d'Gebai op den Zousazinventaire vun de klasséierte Monumenter agedroen.
Bei de Bauaarbechte fir en neit Postgebai niewendru gouf d'Accinauto-Gebai komplett entkäert, fir an dat neit Gebai mat integréiert ze ginn. Just d'Fassad ass erhale bliwwen.
Stadio Olimpico di Roma
De Stadio Olimpico (Olympiastadion) ass e Foussballstadion zu Roum. Et ass e Stadion dee komplett mat Sëtzplazen ekipéiert ass, a mat 82.307 Plazen ass et nom Stadio Giuseppe Meazza den zweetgréisste Foussballsstadion an Italien.
De Stadion ass 1990 restrukturéiert ginn. Déi aktuell Architektur ass d'Wierk vum Architekt Annibale Vitellozzi.
Titi Ceara
Den Titi Ceara, gebuer den 28. November 1957 zu Techirghiol a Rumänien, ass e rumänesche Sculpteur.
Stadio Olimpico di Roma
De Foussballsterrain ass 105 x 68 m grouss, a gëtt vun der UEFA an der Klass vun de Fënnefstärestadione gefouert.
Et ass de Stadion op dem déi zwou Ekippe vu Roum, AS Roum an SS Lazio, hir Heemspiller ausdroen. De Lokalderby tëscht AS Roum a Lazio gëtt Derby Capitolino genannt.
Bic
Bic ass:
Bîc ass:
Le Bic ass:
BIC ass d'Ofkierzung vun ë. a.:
Villers-Semeuse
Villers-Semeuse ass eng kleng Stad am Departement Ardennes an der Grand Est am Dall vun der Meuse a vum Canal de la Meuse. D'Meuse mécht am Norden an am Osten d'Grenz mat den Nopeschgemengen Saint-Laurent a Lumes mécht.
Jean-Pierre Fiedler (Foussballspiller)
De Jean-Pierre Fiedler, gebuer de 26. Januar 1935, ass e fréiere lëtzebuergesche Foussballspiller.
Tëscht dem 11. September 1957 an 1. Dezember 1963 huet de Jean-Pierre Fiedler 12-mol fir déi lëtzebuergesch Foussballnationalekipp gespillt an dobäi 3 Goler geschoss.
Rue des Trois-Glands
D'Rue des Trois Glands ass eng Strooss an der Stad Lëtzebuerg. Als Säitestrooss vun der Rue Vauban am Pafendall verleeft se op der Héicht vum Concertssall vum Sang a Klang als Sakgaass a Richtung Osten, ënnert dem Viaduc Dräi Eechelen erduerch, bis bei d'Gréngewald-Paart. Um Wupp vun der Strooss gi Bëschweeër weider op de Kierchbierger Plateau bei d'Dräi Eechelen an de MUDAM. Virun der Paart stinn déi fréier Gebaier vum Proviantmagaséng vun der Festung Lëtzebuerg.
D'Strooss ass nom fréiere Fort Thüngen benannt, deen am Volleksmond „Dräi Eechele“ genannt gëtt.
Duerch d'Hiel goung de Kiem dee vum Fëschmaart op Tréier gefouert huet. Dëse gouf 1732 ofgedroe well en duerch seng héich Lag eng natierlech Protectioun fir eventuel Envahisseure gebueden hätt.
Luc Lambert
De Luc Lambert ass e lëtzebuergeschen Handballspiller.
1975 war de Lambert fir d'éischt am Kader vun der lëtzebuergescher Härenhandballnationalekipp. Hien huet eemol an der Nationalekipp gespillt.
Julus thomasii
De Julus (Iulus) thomasii ass eng Dausendféisseraart aus der Gattung Julus an der Famill vun de Julidae. Se gouf 1895 vum britteschen Zoolog Reginald Innes Pocock beschriwwen.
Et ass eng Aart déi als endeemesch zu Monaco ugesi gëtt. Se gesäit wéi Julus mediterraneus aus, a lieft a Kolonië wéi déi Aart.
De Kierper ass robust a schmuel, ronn 30–50 mm laang a ronn 5–6 mm breet. Den Uewerkierper ass däischtergro, de Kapp an d'Antenne sinn olivgréng. D'Bee si stuppeg, a giel. D'Männercher si méi schmuel wéi d'Weibercher, a se hu méi laang Antenne wéi d'Weibercher.
Ludwig Thoma
De Ludwig Thoma, gebuer den 21. Januar 1867 zu Oberammergau a gestuerwen de 26. August 1921 zu Tegernsee, war en däitsche Schrëftsteller. Hien ass bekannt fir seng Beschreiwungen aus dem bayereschen Alldag an iwwer politesch Evenementer, op eng souwuel realistesch wéi satiresch Aar a Weis.
1899 gouf hie feste Mataarbechter vun der satirescher Wochenzeitung Simplicissimus (Pseudonym: "Peter Schlemihl") an 1900 hire Chefredakter. 1906 huet hie mam Hermann Hesse d'Zäitschrëft März erausginn.
Vun 1916 bis 1921 si vill vu senge Wierker entstanen. Dat lescht Joer vu sengem Liewen huet hien och anonym am Miesbacher Anzeiger antisemittesch Artikele géint d'Regierung an d'Sozialdemkratie geschriwwen. Dëst ass eréischt zënter 1989 thematiséiert ginn, well allgemeng war an ass den Thoma, absënns a Bayern, nach ëmmer populär gewiescht.
Special Olympics
Special Olympics ass déi gréisst Sportbeweegung op der Welt fir geeschteg oder méifach behënnert Leit. Si erméiglecht ronn 4,4 Millioune Sportler an 170 Länner en Training a Participatioune bei sportlechen Evenementer, sief dat am lokalen, nationalen oder regionale Beräich.
Dozou gehéiere Kompetitioune wéi Special Olympics World Games déi wéi d'Olympesch Spiller all véier Joer ofgehale ginn. Déi nächst sinn 2015 am Juli/August zu Los Angeles a Kalifornien.
Special Olympics ass vum Internationalen Olympische Kommitee offiziell unerkannt an däerf als eenzeg Organisatioun den Ausdrock "Olympics" benotzen. Duerch d'Special Olympics soll duerch de Sport d'Akzeptanz vu Mënsche mat geeschteger Behënnerung an der Gesellschaft verbessert ginn. Se ënnerscheed sech vun de Paralympics doduerch, datt do Mënsche mat enger kierperlecher Behënnerung matmaachen.
Den aktuelle President vu Special Olympics ass den Tim Shriver, de Bouf vun der Eunice Kennedy Shriver, déi 1962 mat engem Trainingscamp fir behënnert Leit ugefaangen huet a wouraus d'Special Olympics 1968 ervirgaange sinn.
Gare Libramont
D'Gare Libramont ass eng belsch Gare um Terrain vun der Gemeng Libramont-Chevigny déi op der Infrabel-Linn 162 läit a gläichzäiteg den Terminus vun der Infrabel-Linn 165 ass. Bis 1984 ass och d'SNCB-Linn 163 do ugaangen.
Chimborazo
Den Chimborazo ass en inaktive Vulkan an der Cordillera Occidental vun den Anden, am Ecuador. Mat enger Héicht vu 6.267 Meter iwwer dem Mieresspigel ass et deen héchste Bierg am Ecuador.
E läit an der Provënz mam nämmlechten Numm. Ausserdeem ass en Deel vum Naturreservat „Reserva de Produccion Faunistica Chimborazo“, enger Schutzzon fir d'Kamelidenaarten, déi an den Ande liewen, wéi de Vicuña, d'Lama an d'Alpaca.
Vulkanismus
De Vulkan ass fir d'lescht viru ronn 1500 Joer ausgebrach.
Numm a mythologesch Bedeitung
Den Numm Chimborazo kënnt vum Cayapa-Wuert fir Fra – Schingbu – an dem Kichwa-Wuert fir Äis/Schnéi – Razo – hierkommen, wat deemno "äiseg Fra" kéint bedeiten oder awer vu Chimbo fir äisegen Troun vu Gott an dem Quichuawuert urku – Bierg – deemno Bierg-Äis.
Lotte Ledl
D'Lotte Ledl, gebuer de 16. Mäerz 1930 zu Wien, ass eng éisträichesch Schauspillerin.
Chimborazo
Numm a mythologesch Bedeitung
Am lokalen indigene Mystizismus z. B. vun de Puruhá ass de Chimborazo en hellege Bierg. Den Taita Chimborazo (Taita = Papp) representéiert als Mann vun der Mama Tungurahua de Patriarch vun de Puruhá.
Lotte Ledl
Si ass vun 1952 un am Theater opgetrueden esou zu Wien a München. Am Kino hat hiren éischte Film Der Förster vom Silberwald vum Alfons Stummer seng Premiere am Joer 1954. Si war och a bedeitende Filmer wéi Le passage du Rhin (1960) vum André Cayatte an 1965 an Der junge Törless vum Volker Schlöndorff ze gesinn.
(122) Gerda
Den (122) Gerda ass en Asteroid vun der baussenzeger Haaptceinture.
Den Himmelskierper gouf no der germanescher Gottheet Gerda genannt.
Den Asteroid beweegt sech tëscht 3,1 (Perihel) A.E. an 3,4 A.E. (Aphel) a 5,6 Joer ëm d'Sonn. D'Bunn läit 1,6371° schréi zu der Ekliptik, d'Bunnexzentrizitéit ass 0,04.
De Kierper huet en Duerchmiesser vun an der Moyenne ronn 82 km. Hien huet eng relativ hell Uewerfläch mat enger Albedo vun 0,19. A ronn 10 Stonnen an 41 Minutte rotéiert hien ëm seng eegen Achs.
Le Pilhon
Le Pilhon ass eng fréier franséisch Gemeng am Departement Drôme an der Regioun Auvergne-Rhône-Alpes.
Se gouf 1972 mat de Gemenge La Bâtie-Crémezin, a Fourcinet an der Gemeng Val-Maravel regruppéiert.
Dharma
Dharma ass en zentrale Begrëff am Hinduismus an am Buddhismus. Jee no Relioun huet dëse Begrëff verschidde Bedeitungen. Dharma steet fir Eethik a Moral, awer och fir Gesetz, Droit a reliéis Verflichtungen.
Felix Laplume
De Felix Laplume, gebuer den 2. Februar 1961, ass e lëtzebuergeschen Handballspiller.
1979 war de Laplume fir d'éischt am Kader vun der lëtzebuergescher Härenhandballnationalekipp. Hien huet 101-mol an der Nationalekipp gespillt, an dobäi 334 Goler geschoss.
Hie war e Spiller vum HB Diddeleng.
Kinder, Mütter und ein General
Kinder, Mütter und ein General ass en däitsche Film vum László Benedek aus dem Joer 1955 no engem Roman vum Herbert Reinecker.
Peter Faber (Auteur)
De Peter "Péiter" Faber, gebuer de 7. Februar 1900 zu Eech a gestuerwen den 30. Oktober 1975 an der Stad Lëtzebuerg, war e lëtzebuergesche Schrëftsteller, Chansonnier, Kabarettist a Kritiker.
Kinder, Mütter und ein General
Um Spaweck
De Film op Filmportal.de
Peter Faber (Auteur)
Vu Beruff war hie Beamte bei der Arbed-Verkafsfilial Columeta. Do huet hien de Poutty Stein kennegeléiert, mat deem hien zesumme Cabaretsowender organiséiert huet. De Péiter Faber huet, dacks ënnert dem Pseudonym Moltonaso (deen e sech wéinst senger markanter Nues ginn huet), Chansonstexter geschriwwen, an d'Musek dozou (oder och zu den Texter vun Aneren, ë. a. vill vum Poutty Stein), komponéiert. Hien huet och Stécker op der Bün virgedroen, war Pianist, Fotograf a Musekskritiker.
CR368
Den CR368 ass e Chemin repris am Kanton Iechternach a geet vun der Kräizung mam CR370 an CR141 tëscht Uesweller an Dickweiler an nordwestlecher Richtung bis op Iechternach.
Peter Faber (Auteur)
Ausserdeem war hie Member vun der Dictionnaireskommissioun an am Scoutissem aktiv, fir déi en notamment déi bekannt Lidder Héich de Bockel vu Gepäck a Fei Leit ginn zu Fouss... geschriwwen huet.
CR368
Den CR368 ass ronn 4,9 km laang.
Sonny (Film 2002)
Sonny ass en US-amerikanesche Film vum Nicolas Cage aus dem Joer 2002.
Méfiez-vous fillettes
Méfiez-vous fillettes  ass franséische Film vum Regisseur Yves Allégret aus dem Joer 1957.
Venant Hildgen
De Venant Hildgen, gebuer den 23. Abrëll 1883 am Gronn a gestuerwen zu Bouneweg den 9. Oktober 1955, war e lëtzebuergeschen Eisebunner a Politiker.
Méfiez-vous fillettes
Ëm wat geet et am Film?
Mord a Revanche am Gangstermilieu zu Montmartre.
Venant Hildgen
Hie war 1945 Member vun der Assemblée consultative.
Hie gouf bei de partielle Chamberwale vum 3. Juni 1951 als Deputéierten an d'Chamber gewielt.
Jean Hardt
De Jean Hardt, gebuer de 17. August 1938, ass e fréiere lëtzebuergesche Foussballspiller dee bei der Spora ënner Vertrag stoung.
Den 2. an den 23. Oktober 1966 huet de Jean Hardt seng zwéin eenzeg Matcher fir déi lëtzebuergesch Foussballnationalekipp gespillt.
Quisel
Mat Quisel ass gemengt:
La Bâtie-Crémezin
La Bâtie-Crémezin ass eng fréier franséisch Gemeng am Departement Drôme an der Regioun Auvergne-Rhône-Alpes.
Se gouf 1972 mat de Gemenge Fourcinet, a Le Pilhon an der Gemeng Val-Maravel regruppéiert.
Munchen (Famill)
D'Famill Munchen ass eng prominent lëtzebuergesch Famill, där hiren Ursprong bis an d'spéit 18. Joerhonnert zeréckgeet. E puer Familljememberen hunn eng wichteg Roll an der Industrie an an der Politik gespillt, dorënner den Affekot Philippe Charles, de Jurist a Politiker Charles grad wéi den Ingenieur a Politiker Alphonse Munchen.
De „leschte vun de Munchen“ ass den 1934 gebuerene Geschäftsmann Charles Munchen.
Munchen, München oder Muenchen?
An den ale Familljendokumenter fënnt ee verschidde Schreifweisen. Am Interview 2022 seet de Charles Munchen, hie géif zu Lëtzebuerg an an den däitschsproochege Länner d'Versioun mam Treema (München) gebrauchen, an den anere Länner éischter d'Schreifweis ouni Tëppelcher (Munchen); op jidder Fall ni déi mam <e> dran (Muenchen).
Der Einfachheet halber gëtt hei duerchgängeg d'Versioun Munchen gebraucht.
Literatur
Quelle fir dësen Artikel: Mersch, Reinert an der Literatur, Donnéeën op wikitree.com a Familljenannoncen an der Lëtzebuerger Presse
Operatioun Greif
D'Operatioun Greif ënner dem Kommando vum Oberstumbannführer Otto Skorzeny war eng vun zwou Diversiounsmissioune vun der 150. Panzerbrigade an den éischten Deeg vun der Ardennenoffensiv. Déi aner gouf Operatioun Stösser gedeeft. Am Ufank stoung d'150. Panzerbrigade ënner dem Kommando vum Obertsleutnant Hermann Wulf, dee se de 14. Dezember dem Skorzeny iwwerginn huet.
Truppendeeler vun der 150. Panzerbrigade, déi am November 1944 op d'Bee gesat gi war, sollten eng sougenannt Operatioun ënner falschem Fändel duerchzéien. Fir déi Aktioun goufen amerikanesch Uniformen a Krichsmaterial gebraucht, an et goufen Zaldote rekrutéiert déi englesch schwätze konnten. D'Haaptmissioun war fir en Duercherneen ënner den alliéierten Truppen ze provozéieren, souwéi Brécke sécheren, sech alliéiert Provisiounslageren an den Ardennen ënner den Nol rappen, a falsch Uerderen un d'US-Verbänn weiderzeleeden.
Et goung awer scho mat Schwieregkeeten un. Vun de knapps 3.000 Mann hunn der nëmme ronn eng Dosen (oder je no Quell héchsten 30) fléissend Englesch-Amerikanesch geschwat, an eng ronn 400 konnte schappeg Englesch schwätzen. Dowéinst gouf d'Unitéit op 2 Batailloune reduzéiert, an déi déi am beschte schwätze konnte koumen an de Spezialkommando Steinhau. De Versuch fir amerikanescht Material ze sammelen hat och kee groussen Erfolleg, well déi puer däitsch Unitéiten déi den Amerikaner Jeepen ofgeholl haten, wollten déi net hierginn, an d'Tanksen an d'Automitrailleusen déi zesummegeraaft goufen, waren all an engem miserabelen Zoustand. Den Dag vun der Offensiv ware knapps 40 % vun der Brigade mat amerikaneschem Geschier ausgerëscht. Vun dräi Shermantanksen war nëmmen e betribsfäeg. Soss hat se nach eng fofzéng Camionen, a knapps drësseg Jeepen, wat bei wäitem net duergoung. Sou goufe séier fënnef Pantheren ëmgebaut fir datt se sollen den amerikanesche Juegdtanksen M10 gläichen a fënnef STG III goufe sou getarnt datt se net erëmzerkenne waren.
D'Operatioun Greif gouf an zwou verschidde Missiounen agedeelt. D'Grupp Steinhau mat 44 Mann gouf a sechs Gruppe vun e puer Mann mat enger Jeep, gespléckt. Véier aner Gruppe sollte sech hanner déi amerikanesch Linnen infiltréiere fir Renseignementer ze sammelen an zwou sollten Diversiounsmissounen erfëllen, wéi z. B. Brécken zerstéieren, de Verkéier duerchernee bréngen (z. B. Stroosseschëlter ëmdréinen), oder och nach d'Telefonsleitungen duerchschneiden. De Rescht blouf hanner de Linne vun der 1.SS-Panzerdivisioun a soubal wéi d'Héicht Venn op de Koppe vun Elsenborn erreecht war, sollte se virun d'Panzerdivisioun kommen a sou maache wéi wa s'amerikanesch Truppe wieren déi virum Ugrëff fortlafen. Se sollte probéiere bis op d'Meuse ze kommen an op d'mannst zwou Brécken z'erueweren sief et déi vun Amay, déi vun Andenne oder déi vu Huy.
D'Steinhauekippe waren an den zwéin eischten Deeg vun der Offensiv mat vir bäi. Op d'mannst 8 Ekippe goufe gefaange geholl, déi amerikanesch Archive schwätze vun 18 Zaldoten. De reellen Impakt vun deenen Ekippen ass schwéier ze schätzen, well se iergendwéi legendär goufen. Se haten effektiv keng grouss Entdeckunge gemaach an haten och keng dichteg Zerstéierungen opweises, mä well se gefaange goufen, hu se fir Duercherneen an den amerikanesche Reie gesuergt. D'106. US-Divisioun hat sou Dokumenter an d'Hand kritt déi a grousse Linnen d'Objektiver vun der Operatioun beschriwwen hunn, an déi gefaangen Zaldoten hunn hinne vill erzielt an anengems en ettlech falsch Informatiounen ënnergejubbelt. Sou hu se gesot datt eng Ekipp ënnerwee wier fir de Generol Eisenhower ëm den Eck ze bréngen, wat mat sech bruecht huet, datt deen e puer Deeg a sengem QG festsouz. All déi proposéiert Methode fir déi falsch Amerikaner vun de richtegen z'ënnerscheeden hu fir méi Durchernee gesuergt, wéi se wäert waren.
Well déi 1. SS-Panzerdivisioun déi amerikanesch Linnen op der Héicht vun Elsenborn net am éischten Ulaf iwwerrannt kruten, war et fir de Skorzeny kloer, datt seng Truppen net wéi virgesinn, konnten agesat ginn. De 17. Dezember owes krut en d'Autorisatioun fir seng Panzerbrigad zesumme mat der 1. Panzerdivisioun anzesetzen, fir Malmedy dat vun der Kampfgruppe Peiper riets leie gelooss gi war, z'erueweren. Se blouf do bis Enn Dezember, a gouf dunn an Däitschland zeréckgezunn an opgeléist.
Saillans (Drôme)
Saillans ass eng franséisch Gemeng am Departement Drôme an der Regioun Auvergne-Rhône-Alpes.
Charles Peffer
De Charles Peffer, gebuer de 27. November 1881 zu Gilsdref, a gestuerwen ??, war e lëtzebuergesche Steemetzer, Handelsvertrieder a Politiker.
Den Deputéierte Charles Peffer gouf den 1. Juli 1943 vun den Däitschen deportéiert.
Hie gouf bei de partielle Chamberwale vum 6. Juni 1948 als Deputéierte fir de Groupement patriotique et démocratique an d'Chamber gewielt.
Grand Prix d'Ouverture La Marseillaise 2016
Déi '''37. Editioun vum Grand Prix d'Ouverture La Marseillaise''' gouf 2016 den 31. Januar gefuer a stoung um Kalenner vum UCI Europe Tour 2016 an der Kategorie 1.1. Et wat fir dat Joer déi éischt Kompetitioun vun der Coupe de France.
Paris-Nice 1933
Déi '''1. Editioun vu Paris-Nice''' gouf vum 14. bis den 19. Mäerz 1933 gefuer.
Jinja
De Begrëff Jinja bezeechent:
Johann Daniel Titius
De Johann Daniel Titius, och: Tietz, Tietze;, gebuer den 2. Januar 1729 zu Konitz a gestuerwen den 11. Dezember 1796 zu Wittenberg, war en däitschen Astronom, Physiker a Biolog.
Liewen
Nom fréien Doud vu sengem Papp gouf den Titius vu sengem Monni Hanov, dee Professer zu Danzeg war, opgezunn an ass och do an de Gymnasium gaangen. Duerno huet hien e Studium op der Universitéit Leipzig gemaach, wou hien am Joer 1752 den akadeemesche Grad vun engem Magister krut, an als Privatdozent op der philosophescher Fakultéit opgeholl gouf. Vu 1756 un, huet hien Aarbechten op der Universitéit Wittenberg als Professer fir Mathematik a Physik gemaach.
Haut ass hie bekannt duerch eng Formel vu 1766, déi eng gewësse Reegelméissegkeet an de mëttlere Planéitenofstänn vun der Sonn, mathematesch beschreift, an als Titius-Bode-Rei bekannt ass.
Am Joer (1753–1754) huet hien eng däitsch Iwwersetzung vum ganze Wierk Essais vum Michel de Montaigne gemaach. Déi Iwwersetzung war aktuell bis 1998 eng nei Iwwersetzng vum Hans Stilett erauskomm ass.
Éierungen
Fir de Johann Daniel Titius z'éieren, gouf den Asteroid (1998) Titius no him genannt.
La Grandville
La Grandville ass eng Gemeng am Departement Ardennes an der Grand Est.
Rosso Fiorentino
De Rosso Fiorentino, gebuer den 8. Mäerz 1495 zu Florenz a gestuerwen de 14. November 1540 zu Paräis, mam richtegen Numm Giovan Battista di Jacopo di Gasparre (säi Spëtznumm "Roude Florentiner" hat hie wéinst senge rouden Hoer), war en italieenesche Moler vun der Stilrichtung vum Manierismus.
Hien huet zu Florenz, zu Arezzo a vu 1523 bis 1527 zu Roum geschafft. Do gouf hie staark vum Michelangelo beaflosst. Nom Sacco di Roma huet hie bal alles verluer a goung doropshin an Norditalien, ë. a. op Citta di Castello, Perugia, Sansepolcro, Arezzo a Venedeg.
1530 huet de François I. en op Fontainebleau op säin Haff invitéiert, wou e bis zu sengem Doud Haffmoler war. Am Schlass vu Fontainebleau, dat grad fäerdeg gebaut gi war, huet hien eng jett Dekoratioune gemoolt, absënns déi sougenannt Galerie.
Zesumme mam Francesco Primaticcio zielt de Rosso als Grënner vun der École de Fontainebleau.
Franz-Max Dupont
De Franz-Maximilian Dupont, gebuer de 24. Oktober 1825 zu Schönau a gestuerwen..., war de Successeur vum Jean-Philippe Eberhardt als Chef de Gare vun der Gare Lëtzebuerg.
I Confess (Film 1953)
I Confess ass en US-amerikanesche Film vum Regisseur Alfred Hitchcock aus dem Joer 1953 no engem Theaterstéck vum Paul Anthelme
Ëm wat geet et am Film?
Als kathoulesche Paschtouer verkleet ermuert e Mann en Affekot. De Mäerder geet an eng Kierch an e beicht do dem Pater Logan seng Dot. Deen als Paschtouer verkleete Mäerder gouf gesinn, an doduerch fält de Verdacht op de Pater Logan. Dësen duerch d'Beichtgeheimnis gebonne kann de Mäerder awer net verroden
Cameo-Optrëtt vum Hitchcock.
Den Hitchcock steet bei enger Trap.
Johnny Whitworth
Den Johnny Whitworth, gebuer den 31. Oktober 1975 zu Charleston am Bundesstaat South Carolina, ass en US-amerikanesche Filmschauspiller. Hien huet seng Carrière 1994 ugefaangen.
Hie gouf mat Rollen als A.J. am Film Empire Records (1995) an als Rey "Blackout" Carrigan am Film Ghost Rider: Spirit of Vengeance (2011), bekannt.
La liberté surveillée
Liberté surveillée ass e franséisch-tschechesche Film vum Henri Aisner a Vladimir Vlcek aus dem Joer 1957.
Ëm wat geet et am Film?
Op der Flucht virun der Police sicht de Jean mat enger Grupp Kanuten op Prag ze kommen.
Félix Marten
De Félix Marten, gebuer als Félix Paul Gabriel Marten den 29. Oktober 1919 zu Remagen (Däitschland) a gestuerwen den 20. November 1992 zu Saint-Cloud, war e franséische Schauspiller a Chansonsänger.
Kapell Mäerzeg
D'Kapell vu Mäerzeg ass eng kathoulesch Kapell déi zur Par Ettelbréck Saints-Pierre-et-Paul, zum Dekanat Zentrum an zu der Gemeng Mäerzeg gehéiert.
De Patréiner ass den hellege Vältes (Valentin), deem säi Fest de 14. Februar gefeiert gëtt.
D'Kapell steet op der Kräizung vun der Haaptstrooss (rue Principale), der, mat der rue de Colmar-Berg.
Geschicht
Iwwer der Agankspaart steet d'Joreszuel 1733.
Paris-Nice 1946
Déi '''8. Editioun vu Paris-Nice''' gouf vum 1. bis de 5. Mee 1946 gefuer.
ABC-Inselen
ABC-Inselen ass d'Bezeechnung fir d'Inselen Aruba, Bonaire a Curaçao an der Karibik, déi geographesch zu den Inselen ënner dem Wand a geologesch zu Südamerika gehéieren. Nieft den dräi Haaptinsele gëtt et nach déi onbewunnt Nieweninsele Kleng Curaçao a Kleng Bonaire. Aruba a Curaçao sinn Iwwerséigebidder vun Holland, iwwerdeems Bonaire de Status vun enger besonnescher Gemeng vun Holland huet.
Rabou
Rabou ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Sergei Semjonowitsch Sobjanin
De Sergei Semjonowitsch Sobjanin (Сергей Семёнович Собянин), gebuer den 21. Juni 1958 zu Njaksimwol am Oblast Tjumen, ass e russesche Politiker.
Hie war ë. a. Generalgouverneur vum Ural-Gebitt a Chef vun der Presidialverwaltung ënner dem Wladimir Putin. Zanter Mee 2008 ass hie Vizepremier an zanter dem 21. Oktober 2010 och nach Buergermeeschter vun der Stad Moskau.
Perséinleches
De Sergei Sobjanin ass russesch-orthodox.
Eeërcrème mat Schnéi
Eeërcrème mat Schnéi ass en Dessert, dee franséisch Originnen huet. D'Eeërcrème gëtt aus Mëllech, Vanillextrakter, Zocker an dem Dueder vum Ee gemaach. De Schnéi ass aus Eewäiss an Zocker.
Rue des Tanneurs (Stad Lëtzebuerg)
D'Rue des Tanneurs ass eng Sakgaass am Pafendall an der Stad Lëtzebuerg. Um Sichenhaff geet se vun der Rue de Stavelot aus a Richtung Norde fort a verleeft parallell mat der Uelzecht.
Um Wupp vun der Strooss geet e Fousswee weider duerch de Lavals-Park bis op Eech a Weimeschkierch.
Um Enn vum Fréimëttelalter hate sech um Uwänner vun der Uelzecht verschidden Handwierker (Schouster, Suedler, Gierwer, ...) néiergelooss, déi d'Waasser vum Floss benotzt hunn, fir hire Beruff auszeüben. Fir dorun z'erënneren huet d'Strooss 1954 hiren Numm kritt.
Bis 1925 gouf den Odonym vun der Strooss fir déi haiteg Rue Mohrfels gebraucht.
Lambda
De Lambda (och Lamda, Lanta oder Labda, griicheschen Neutrum; Majuskel Λ, Minuskel λ) ass den 11. Buschtaf vum griicheschen Alphabet an huet e numeresche Wäert vun 30.
To Catch a Thief
To Catch a Thief ass en US-amerikanesche Film vum Regisseur Alfred Hitchcock aus dem Joer 1955 no engem Roman vum David Dodge.
Ëm wat geet et am Film?
Den John Robie, genannt the Cat, en Abriecher deen op d'Bijoue vun de Räichen aus war, lieft zeréckgezunn op der Côte d'Azur. Et daucht awer en neien Abriecher op, deen dem Robie seng Methode gebraucht. De Robie mécht sech op d'Sich no deem neien Abriecher…
Cameo-Optrëtt vum Hitchcock
Den Hitchcock sëtzt an engem Bus niewent dem Cary Grant.
Jean-Pierre Fiedler (Buchbënner)
De Jean-Pierre Fiedler, gebuer 1943 a gestuerwen 1998, war e lëtzebuergesche Buchbënner.
Mount John Laurie
De Mount John Laurie ass en 2 240 m héije Bierg an de Rocky Mountains, an der kanadescher Provënz Alberta.
Jean-Pierre Fiedler (Buchbënner)
1965 gouf de Jean-Pierre Fiedler mam Opbau vum 'Service Reliure' vun der Stad Lëtzebuerg chargéiert.
Mount John Laurie
En ass och bekannt ënner den Nimm Mount Laurie, Mount Yamnuska, oder einfach Yamnuska, wat souvill heescht wéi "Stenge Mauer".
Jean-Pierre Fiedler (Buchbënner)
De Jean-Pierre Fiedler huet mat Coursen am 'Centro del bel Libro' zu Ascona (Tessin) säin handwierklecht Kënnen als Buchbënnermeeschter perfektionéiert. Hien huet sou och d'Realisatioun vum 'Livre d'Or' vun der Stad Lëtzebuerg am Ufank vun de 70er Joren iwwerholl.
Mount John Laurie
Den John Laurie no deem de Bierg genannt gouf, war ee vun de Grënner vun der Indian Association of Alberta.
Antoine César Becquerel
Den Antoine César Becquerel, gebuer den 8. Mäerz 1788 zu Châtillon-sur-Loing (haut: Châtillon-Coligny), a gestuerwen den 18. Januar 1878 zu Paräis, war e franséische Physiker.
Mount John Laurie
Et gëtt eng 100 Weeër fir op d'Spëtzt, wat e bei Kloterer beléift mécht.
Antoine César Becquerel
No enger Carrière beim Militär gouf hien 1837 Enseignant am Muséum national d'histoire naturelle zu Paräis. 1839 gouf hie President vun der Académie des sciences.
Säi Schwéierpunktthema war d'Elektrochimie an de Magnetismus, an hien huet erfuescht, wéi een a galvaneschen Elementer duerch cheemesch Prozesser Elektrizitéit produzéiere kéint. 1819 huet hien d'Piezoelektrizitéit entdeckt. 1829 huet hien dat éischt konstant Gläichstroum-Element entwéckelt, e Virleefer vum Daniell-Element.
Jean-Pierre Fiedler (Buchbënner)
Vun 1980 bis 1990 huet hien de Musée J.-P. Pescatore an der Villa Vauban verwalt.
Johny Halsdorf
De Johny Halsdorf oder John Halsdorf oder Jean Halsdorf, gebuer de 24. Juli 1934, ass e fréiere lëtzebuergesche Foussballspiller.
Jean-Pierre Fiedler (Buchbënner)
1983 gouf de Jean-Pierre Fiedeler mat der Leedung vun der nei geschaafter Fotothéik vun der Stad Lëtzebuerg beoptragt.
Johny Halsdorf
Tëscht dem 10. Abrëll 1955 am 26. Abrëll 1959 huet de Johny Halsdorf 12-mol fir déi lëtzebuergesch Foussballnationalekipp gespillt an dobäi 4 Goler geschoss.
Marcelle Monthil
D'Marcelle Monthil, gebuer den 8. Juni 1892 am Fürstentum Monaco als Marcelle Madeleine Montalenti a gestuerwen den 8. November 1950 zu Paräis, war eng franséisch Theater- a Filmschauspillerin ,.
Si huet hir Carrière 1910 als Filmschauspillerin ugefaangen. D'Monthil gouf gréisstendeels mat Rollen am Theater bekannt.
Paris-Nice 1999
Déi '''57. Editioun vu Paris-Nice''' gouf vum 7. Mäerz bis de 14. Mäerz 1999 gefuer.
Antoine César Becquerel
1826 huet hien e méi geneeën Differentialgalvanometer entwéckelt, a seng Analysen am Beräich Thermoelektrizitéit hunn zu der Erfindung vum elektreschen Thermometer gefouert.
Och seng Jonge Louis Alfred an Alexandre Edmond,seng Kandskanner (Antoine) Henri a säin Urenkel Jean ware bedeitend Physiker; den Antoine Henri huet ë a. d'Radioaktivitéit entdeckt an dofir 1903 den Nobelpräis kritt.
Den Antoine César Becquerel ass ee vun de 72 Wëssenschaftler, déi um Eiffeltuerm veréiwegt gofen
Wierker
mat sengem Jong Alexandre Edmond Becquerel:
Hadron
Hadrone si komposéiert Particulen, déi aus Quarken a Gluone bestinn. Grondsätzlech ënnerscheet een tëscht Mesonen (ee Quark an een Antiquark) a Baryonen (dräi Quarken). Déi bekanntst Beispiller vu Baryonen dierften d'Nukleone sinn, also Proton an Neutron. Beispiller fir Mesone sinn déi dräi Pionen (déi liichtst Mesonen) oder Kaonen (déi liichtst Mesone mat engem Strange-Quark).
Canaan Banana
De Canaan Sodindo Banana, gebuer de 5. Mäerz 1936 zu Esiphezini a gestuerwen den 10. November 2003 zu Fulham, war e methodistesche Paschtouer a vum 18. Abrëll 1980 bis den 31. Dezember 1987 den éischte President vum Simbabwe. Säin Nofollger gouf de Robert Mugabe, säin deemolege Premierminister.
Hie war Vizepresident vum African National Council (ANC). Wéi an de 60er Joren, e ganze Koup Membere vum African National Council verhaft gi sinn, ass hie mat senger Famill an d'USA geflücht. 1975 ass hien zeréck an de Simbabwe gaangen, wou en direkt verhaft gouf. Ee Joer drop ass en erëm fräigelooss ginn. En huet sech dem Robert Mugabe senger ZANUpartei ugeschloss, déi sech virun allem fir d'Befreiung an d'Onofhängegkeet vum Simbabwe agesat huet. Bei den éischte fräie Walen ass hien als President gewielt ginn. Hie war den éischte schwaarze President vum Simbabwe, dat bis dohi vum Ian Smith regéiert gouf. De Smith war zanter 1964 Premierminister vu Rhodesien an hat do en Apartheids-Regime opgeriicht.
1996 ass hie wéinst Homosexualitéit a Sodomie verhaft an 1998 zu 10 Joer Prisong verurteelt ginn. Hien ass dunn a Südafrika geflücht, well e gemengt huet, de Robert Mugabe hätt vir, hien doutzemaachen.
No engem Rendez-vous mam Nelson Mandela ass hien zeréck an de Simbabwe gaangen, wou en direkt festgeholl gouf. No 2 Joer Prisong ass en erëm fräikomm. En ass no laanger Krankheet 2003 zu London gestuerwen.